kardosdrur/scandi-wiki huggingface dataset:
IOS 9

iOS 9 er et styresystem til iPhone, iPad og iPod touch. iOS 9 blev lanceret for udviklere den 2. juni 2015 og for alle iOS-brugere i september 2015.

Af nyheder i iOS 9 kan nævnes:

Noter
 Det er nu muligt at optage tale og få teksten skrevet (smart for ordblinde etc.)
 Tilføj noter direkte fra den app, man er i
 Tegn det, du tænke i Noter

Apple's Kort-program
Opdateret

iCloud Drive

Med den nye iCloud Drive-app, der er indbygget i iOS 9, har man adgang til alle de filer, man gemmer i iCloud, fra ét sted: Sin hjemmeskærm.

iPad split skærm / Multitasking
Slide Over, Split View og Billede i billede giver nye muligheder for multitasking på iPad-en.

FaceTime
Billede i billede

QuickType
Adgang til de nye genveje.

Siri
Mere intelligent søgning.

Kilder 
 Apples iOS 9 side

IOS (Apple)
Newnham Castle

Newnham Castle var et middelalderligt slot i landsbyen Newnham i Kent i England.

Historie 
Newnham Castle blev bygget af normanneren Fulk de Newenham midt i 1100-tallet under det engelske anarki under Stefan af Blois. Slottet lå på en skråning nord for landsbyen og var opbygget som en Motte-and-bailey. Den havde et keep i  sten, som var omkring 6,2m x 6,1 m i grundplan med 1,8 meter tykke vægge med runde hjørner. Da det var bygget, blev der gravet en masse jord op omkring keepen til at lave motten ligesom  på Farnham.

Se også 
 Slotte i Storbritannien og Irland
 Liste over borge og slotte i England

Referencer 
Referencer

Bibliografi

Eksterne henvisninger 
 Nevern Castle Interim Report 2012 Summer PDF

Slotte i Kent
Søfartsmuseet

Søfartsmuseet kan være betegnelsen for:

 Museet for Søfart (tidligere Handels- og Søfartsmuseet) beliggende i Helsingør
 Marstal Søfartsmuseum på beliggende på Ærø
 Flensborg Søfartsmuseum beliggende i Flensborg i Tyskland
 Trondhjems Sjøfartsmuseum beliggende i Trondheim i Norge
 Fiskeri- og Søfartsmuseet beliggende i Esbjerg
 Søfartsmuseet, en afdeling af Læsø Museum
 Nakskov Skibs- og Søfartsmuseum
Russerlejren ved Blåvand

Russerlejren ved Blåvand lå nord for Tirpitz-stillingen. Der var indkvarteret en russisk arbejdsstyrke, der under 2. verdenskrig bl.a. deltog i opførelsen af Tirpitz-stillingen. Det vides ikke om det var russiske frivillige eller krigsfanger.

Kilde 
 Russerlejren, Museet for Varde By og Omegn.

Bygninger, konstruktioner og anlæg i Varde Kommune
Lokaliteter i Danmark i 2. verdenskrig
Interneringslejre i Danmark
Dansebakken ved Sorgenfri

Dansebakken ved Sorgenfri er et oliemaleri af Jens Juel fra cirka 1800. Maleriet blev købt i 1994 til Statens Museum for Kunst for 3.500.000 kr. på auktion hos Bruun Rasmussen Kunstauktioner.

I slutningen af 1700-tallet var det populært at tage på udflugt ud af København til Dansebakken ved Sorgenfri Slot. Her foreviget af Jens Juel.

Noter 

Malerier fra Statens Museum for Kunst
Malerier af Jens Juel
Malerier fra 1800
Al-Duhail SC

Al-Duhail SC (), tidligere Lekhwiya SC er en Qatariansk sportsklub, bedst kendt for sit fodboldhold, som spiller i Qatar Stars League. Klubben er baseret i byen Doha og spiller sine hjemmekampe på Abdullah bin Khalifa Stadium.

Den tidligere danske fodboldspiller Michael Laudrup har tidligere været Lekhwiyas cheftræner. Karim Zaza har været målmandstræner i klubben fra 2014 - 2015.

Fodboldklubber i Qatar
Kvalifikation til EM i håndbold 2018 (mænd)

Kvalifikationen til EM i håndbold 2018 var en række kampe, der blev spillet, for at finde de femten landshold, der foruden værtsnationen , skulle deltage i EM-slutrunden i 2018.

Kvalifikationen foregik i to faser. Første fase bestod af tre kvalifikationspuljer med tre hold i hver, hvor man mødte hver modstander ude og hjemme. De tre puljevindere kvalificerede sig til playoffrunden, hvor de tre lavest rangerede firere fra kvalifikation til EM i 2016 indtrådte. Der spilledes i denne runde ude og hjemme mod samme modstander, hvorfra de tre vindere kvalificerer sig til 2. fase.

Første fase

Gruppespil 
Der blev trukket lod til første fases gruppespil 22. juli 2014 kl. 11.00 i Wien. Kampene afvikledes fra 29. oktober 2014 til 14. juni 2015.

Seedninger 
Holdene var blevet seedet i tre niveauer på baggrund af resultaterne fra første fase af kvalifikationen til VM 2015 og første fase af kvalifikationen til EM i 2016.

 1. lag: Grækenland, Estland og Rumænien
 2. lag: Italien, Belgien og Luxembourg
 3. lag: Cypern, Georgien og Kosovo

Gruppe A

Gruppe B

Gruppe C

Playoff 
Playoff-kampene blev spillet 6./7. april og 9./10. april 2016. De tre vindere kvalificerede sig til anden fase.

Anden fase 

Hold, der er markeret med fed skrift har kvalificeret sig til slutspillet.

Alle tider er lokale.

Gruppe 1

Gruppe 2

Gruppe 3

Gruppe 4

Gruppe 5

Gruppe 6

Gruppe 7

Ranking af tredjeplads hold
Det højest rangerede tredjeplads-hold fra grupperne kvalificerer sig direkte til slutspillet. I denne rangering ses der bort fra kampe mod holdene på fjerdeplads.

Referencer 

2018

Håndbold i 2014
Håndbold i 2015
Håndbold i 2016
Håndbold i 2017
Nikon F50

Nikon F50 (eller N50, navnet som det er kendt under i Nordamerika), er et analogt spejlreflekskamera til 35 mm film med et enkelt objektiv.

Apparatet blev introduceret  af Nikon i 1994.

F50 har autofokus, lysmåling gennem objektivet, forskellige programindstillinger, som strækker sig fra manuel  betjening  til avanceret point and shoot-indstillinger.

Apparatet henvendte sig til publikum i den lavere budgetklasse og blev i 1998 erstattet af Nikon F60 henholdsvis N60.

Historie
En variant, som er kendt under navnene F50D og N50D, blev leveret med tilføjelserne, en dato og tids facilitet og panorama-mode.

Opbygning af kamera
F50 kassen blev udført I materialet polycarbonat og metal og blev udført i farverne champagne-sølv og sort.
Vigtige mangler på kameraet var  dybdeskarphed i forhåndsvisning og manglende fjernbetjening.

Eksterne henvisninger og kilder

Henvisninger
Technical Specifications Nikon F50/ N50
photgraphy review.com – Reviews:  Nikon N50/F50 35mm SLRs
Kameraer
Fotografi
James Roberts Gilmore

James Roberts Gilmore, pseudonym Edmund Kirke, (1822—1903) var en nordamerikansk forfatter. 

25 år gammel var han chef for et handelshus i New York; men da han under Borgerkrigen mistede sin formue, grundede han tidsskriftet Continental Monthly, hvori han skrev en række skitser af livet i Syden. Af disse skitser dannede han bogen Among the pines, som udkom i New York 1862. Af hans andre skrifter kan nævnes: My southern friends (1862), Down in Tennessee (1863), Among the Guerillas og Adrift in Dixie (1863), On the border og Patriot boys (1864) samt Life of Garfield (1864), der blev solgt i over 80,000 eksemplarer.

Kilder 

 

Forfattere fra USA
Engelsksprogede forfattere
Amerikanere i 1800-tallet
Hermann von Gilm zu Rosenegg

Hermann von Gilm zu Rosenegg (født 1. november 1812 i Innsbruck, død 31. maj 1864 i Linz) var en østrigsk digter. 

Han studerede jura i Innsbruck, trådte i statens tjeneste og blev 1847 ansat i Wien først i hofkancelliet, derpå i indenrigsministeriet for 1856 at gå til Linz som statholderens sekretær. Fra sin ungdom var han en begejstret beundrer af Tyrols natur, en forfægter af frisindede anskuelser i politik og religion og en ivrig modstander af jesuiterne, der til gengæld stadig søgte at underminere hans stilling. Som lyriker udmærkede Gilm zu Rosenegg sig ved friskhed og varme i sprog og tanke, enten han i Jesuitenlieder angriber munkekutterne, eller han i Sonette aus Wälschtirol og Sommerfrischlieder aus Natters skildrer Tyrols naturskønheder og folkeliv. Kendt er især sangen Allerseelen, som Richard Strauss har komponeret. I Schützenlieder giver han sine patriotiske følelser luft. Først efter hans tidlige død udkom i Wien (1864—65) hans samlede digte, senere har Arnold von der Passer udgivet et udvalg af dem, deriblandt Jesuitenlieder. Hugo Greinz udgav en samlet udgave i Reclams universitetsbibliotek 1895. Gilm zu Roseneggs fødehus i Innsbruck er nu smykket med digterens marmorbuste.

Kilder 

 

Digtere fra Østrig
Tysksprogede forfattere
Østrigere i 1800-tallet
Nicholas Paine Gilman

Nicholas Paine Gilman (født 21. december 1849 i Quincy, Illinois, død 23. januar 1912) var en amerikansk socialøkonom.

Gilman var en række år unitarisk præst. Hans navn er særlig knyttet til propagandaen for andelssystemet som form for arbejdslønning, og i Profit Sharing (1888) har han givet en fremstilling af dette; ved dannelsen af Association for the Promotion of Profit-Sharing (1892) blev han denne forenings sekretær og redaktør af dets tidsskrift. I Methods of Industrial Peace (1904) har han givet en udførlig redegørelse for de forskellige metoder til at forebygge og bilægge arbejdsstridigheder.

Kilder 
 
 

Nationaløkonomer
Økonomer fra USA
Faglitterære forfattere fra USA
Engelsksprogede forfattere
Amerikanere i 1800-tallet
Djævelens advokat (film fra 1997)

Djævelens advokat er en amerikansk thriller fra 1997 baseret på Andrew Neiderman roman af samme navn. Den er instrueret af Taylor Hackford, og har Keanu Reeves, Al Pacino og Charlize Theron i hovedrollerne.

Medvirkende 
 Keanu Reeves som Kevin Lomax
 Al Pacino som John Milton/Satan
 Charlize Theron som Mary Ann Lomax
 Jeffrey Jones som Eddie Barzoon
 Judith Ivey som Alice Lomax
 Connie Nielsen som Christabella Andreoli
 Craig T. Nelson som Alexander Cullen
 Heather Matarazzo som Barbara
 Tamara Tunie som Jackie Heath
 Ruben Santiago-Hudson som Leamon Heath
 Debra Monk som Pam Garrety
 Vyto Ruginis som Mitch Weaver, Justice Dept.
 Laura Harrington som Melissa Black
 Pamela Gray som Diana Barzoon
 George Wyner som Meisel
 Don King som sig selv
 Roy Jones, Jr. som sig selv (ikke krediteret)
 Delroy Lindo som Phillipe Moyez (ikke krediteret)
 Chris Bauer som Lloyd Gettys

Referencer

Eksterne henvisninger 
 

Amerikanske film fra 1997
Thrillerfilm fra USA
Film baseret på bøger
Nicola Sturgeon

Nicola Ferguson Sturgeon (født 19. juli 1970) er en skotsk politiker, der siden 19. november 2014 har hun været Skotlands førsteminister og siden 14. november samme år partileder for Scottish National Party. Hun efterfulgte Alex Salmond og er den første kvinde på posten. Hun meddelte den 15. februar 2023, at hun vil træde tilbage som førsteminister og leder af SNP, når en ny leder af SNP er valgt den 27. marts 2023.

Hun har siden 1999 været medlem af det skotske parlament. Forinden sin parlamentariske karriere arbejdede Sturgeon som advokat i Glasgow.

Politisk har Sturgeon ønsket gennemførelse af Skotlands uafhængighed af Storbritannien samt arbejdet imod Storbritanniens udmeldelse af EU.

Referencer

Eksterne henvisninger 

Politikere fra Storbritannien
Skotlands førsteministre
James-Langes teori

James-Langes teori er en teori indenfor psykologien der vedrører følelse og fysiologisk reaktion. 

Sund fornuft siger at du græder fordi du er ked af det. James-Langes teori siger derimod at det egentlig er omvendt, at du er ked af det fordi du græder. Ifølge James-Lange teorien er følelser resultatet af fysiologiske tilstande udløst gennem stimuli fra omgivelserne. Den oplevede følelse finder sted efter (og på baggrund af) den fysiologiske reaktion.

Teorien har fået sit navn fra sine to ophavsmænd: William James og Carl Lange.

Teorien var den dominerende teori inden for sit felt, indtil 1927, da William Cannon, en elev af James, kritiserede teorien.

Se også 
 Cannon-Bards teori

Psykologi
Cannon-Bards teori

Cannon-Bards teori er en teori indenfor psykologien der rører følelse og fysiologisk reaktion. 

Teorien siger at følelse og fysiologisk reaktion sker samtidig. Teorien har fået sit navn fra sine to ophavsmænd: Walter Cannon og Philip Bard.

Se også
James-Langes teori

Psykologi
Bruno Boysen

Under krigen var der 2 tyske officerer i København ved navn Bruno Boysen.

Bruno Christoph Ingwer Boysen (dæknavn "Busse")  (1896 i Hadersleben (nu Haderslev), Flensborg-1952) Bruno Boysen, der var flyttet til Flensborg efter 1920, var under 2. verdenskrig tysk officer i “Abwehr” efterretningstjenesten og stationeret i København. Han drev under dække handelsspionage mod de allierede, ved hjælp af kontakter der kunne rejse til Sverige, via en importforretning, der lå på Gammel Kongevej på Frederiksberg. Bruno Boysen var vokset op i Vojens og talte godt dansk. Faderen var slagtermester i Vojens og døde der i 1941.

Eksterne henvisninger 

 Se https://denstorekrig1914-1918.dk/soenderjyder-oversigt/soenderjyder-b/boysen-bruno-christoph-ingwer-1896-1952/

Personer fra Haderslev
Nazi-personel i Danmark under besættelsen
SS-officerer
Claude Gillot

Claude Gillot (1673 i Langres—1722 i Paris) var en fransk maler og raderer.

Kilder 

 

Malere fra Frankrig
Franskmænd i 1600-tallet
Franskmænd i 1700-tallet
James Melville Gilliss

James Melville Gilliss (født 6. september 1811 i Georgetown, død 9. februar 1865 i Washington) var en amerikansk astronom.

Gilliss grundlagde 1842 Naval Observatory, men blev først 1861 dets direktør. I 1849 sendtes Gilliss til Santiago i Chile og anstillede her talrige meridianobservationer, udgivet i 1870 og 1895. Hans 1846 publicerede Astronomical Observations er det første i Amerika publicerede bind af denne slags. Han var en af stifterne af National Academy of Sciences.

Kider 

 

Astronomer fra USA
Amerikanere i 1800-tallet
Personer fra Washington D.C.
Quincy Adams Gillmore

Quincy Adams Gillmore (født 28. februar 1825 i Ohio, død 7. april 1888) var en amerikansk general.

Efter at have gennemgået skolen i West Point ansattes han i ingeniørkorpset, men blev ved Borgerkrigens udbrud kaptajn i general Shermans stab. Han ledede angrebet på Fort Pulaski 1862 og deltog i belejringen af Charleston. I 1865 blev han guvernør i Sydkarolina og gik ved fredsslutningen tilbage som oberst i ingeniørkorpset, i hvilket korps han virkede med megen dygtighed. Han har offentliggjort en betydelig række skrifter af teknisk natur.

Kilder 
 

Generaler i United States Army
Amerikanere i 1800-tallet
Personer fra Ohio
Saltwood Castle

Saltwood Castle er et slot i landsbyen Saltwood, som har sit navn fra borgen, der ligger 2 km nord for Hythe i Kent i England.

Saltwood Castle blev sandsynligvis bygget, hvor der allerede fandtes et forsvarsværk i Romersk Britannien. Redskaber og kobberbarrer fra bronzealderen fundet i Hayne's Wood i 1874 viser, at området har været beboet langt tidligere.

Slottet er kendt som det sted, hvor man planlagde mordet på Thomas Becket (1118–1170). I nyere tid har det været kunsthistorikeren lord Clark of Saltwoods (1903–1983) hjem og efter ham hans søn Alan Clarks (1928–1999). Han var minister under Margaret Thatcher.

Se også 
 Slotte i Storbritannien og Irland
 Liste over borge og slotte i England

Referencer 

Slotte i Kent
Signe Sjølund

Signe Sjølund Pedersen (født 12. juni 1992) er en tidligere dansk håndboldspiller. Hun stoppede sin karriere på topplan i København Håndbold grundet skader. Hun blev i 2011 kåret som "Årets Talent".
Hun har gennem sin karriere været hårdt ramt af skader.Grundet skader var hun væk fra håndboldbanen i 19 måneder, og hun fik at vide, at hun skulle begynde at overveje sin fremtid, fordi håndbold måske ikke længere ville være en mulighed. Men hun fik kæmpet sig tilbage, og i august 2013 gjorde hun et højst overraskende comeback til tophåndbold for København Håndbold. 

Hun læser dansk med journalistik som bifag.

Eksterne henvisninger 
 Spillerprofil hos København Håndbold 

Håndboldspillere fra Danmark
Håndboldspillere fra Aalborg DH
Håndboldspillere fra Roskilde Håndbold
Håndboldspillere fra GOG
Håndboldspillere fra København Håndbold
Jeanne Rosselin

Jeanne Rosselin (født 1716, død 1789) var en fransk pædagog. Hun var guvernante og selskabsdame til Sveriges dronning Sofia Magdalena.

Jeanne Rosselin findes dokumenteret som de danske "prinsessernes fransyska" år 1752. Hendes opgave var at undervise dem i den tidens internationale sprog, franske, gennem daglig samtaler. Da Sofia Magdalena år 1766 forlod Danmark for at gifte med Sveriges tronfølger, den bliva Gustav III, var hun en af de tre som Sofia Magdalena vald at tage med sig til Sverige, undtagen Ingrid Maria Wenner og kammarfru Hansen-Dithmar. 

Under Sofia Magdalenas tid som svensk kronprinsesse blev hendes danske följe årsag til en konflikt med Gustav og Lovisa Ulrika, som misstänkt dem fører spioneri gennem at vidarebefordra danskvänliga politiske annoncer mellem Sofia Magdalena og den danske beskikningen. I åtminstone Rosselins fald stämmer det at hun vidarebefordra brev mellem Sofia Magdalena og det danske sendebuddet i Sverige, baron Joachim-Otto Skak-Rathlou, eftersom denne ikke tillåta komme i kontakt med kronprinsessen. Disse breve sända allerede fra Sofia Magdalenas ankomst til Sverige, men de indeholdte intet direkte politisk: de handlede främst om förhållningsorder før hvordan Sofia Magdalena burde uppträda i Sverige, fra hvordan hun burde gøre da hun første gangen @möta Lovisa Ulrika, frem till att hun burde holde sig udenfor alle partipolitiska intriger ved svenske hoven, undvika at deltage i amatörteater og försöka övervinna sin blyghet og sin interesse før kläder. Jeanne Rosselin skulle vidarebefordra og övertala kronprinsessen at rette sig efter disse råd. 

I Sofia Magdalenas äktenskapskontrakt havde hun forsikret ret at få tage med sig to danske kammarfruar, men denne et utsträcka ikke til den franske Rosselin. Jeanne Rosselin blev dermed den første som fik forlade Sverige igen. Hun återvända til Danmark, hvor hun femtioett år gammel gifta i Kristianborgs slottskyrka med Københavns borgmester etatsrådet Kai Koch (1710-1770), som også förut var været Sofia Magdalenas informator.

@Referens 
 Gerd Ribbing (1958). Gustav III:s @hustru. Sofia Magdalena. Stockholm: Alb. Bonniers Boktryckeri. ISBN
 Gerd Ribbing (1959). Ensom dronning. Sofia Magdalena 1783-1813. Stockholm: Alb. Bonniers Boktryckeri. ISBN

Lærere
Personer fra Frankrig
Nokia 2720

Nokia 2720 er en mobiltelefon udgivet af Nokia i 2010.

2720
Liana Alexandra

Liana Alexandra (født 27. maj 1947 - død 10. januar 2011 i Bukarest, Rumænien) var en rumænsk komponist, pianist og lærer. Alexandra studerede komposition og klaver på National University of Music i Bukarest (1965-1971).

Liana Alexandra har skrevet ni symfonier, orkesterværker, operaer, sange, kammermusik og klaverstykker. Hun underviste også i komposition og musikanalyse på National University of Music i Bukarest (1971-2011)

Hun var gift med komponisten Serban Nichifor.

Udvalgte værker 

 Symfoni nr. 1 (1971) - for orkester
 Symfoni nr. 2 "Hymner" (1978) - for orkester
 Symfoni nr. 3 "Diakronier" (1981) - for orkester
 Symfoni nr. 4 (1984) - for orkester
 Symfoni nr. 5 (1985-1986) - for orkester
 Symfoni nr. 6 (1988-1989) - for orkester
 Symfoni nr. 7 (1996) - for orkester
 Symfoni nr. 8 (1995-1996) - for orkester
 Symfoni nr. 9 "Jerusalem" (1977) - for orkester
 Symfonisk sats "Valencia" (1973) - for orkester
 "Jerusalem" (1990) - symfonisk digtning for orkester
 Klaverkoncert (1993) - for 2 pianister og orkester
 Koncert (1991) - for strygerorkester
 3 Kantater (1971-1977) - for sangere kor og orkester
 "Poem For Romania" (1994) - for sopran og klaver

Kilde 
 Om Liana Alexandra på Voxnovus
  Om Liana Alexandra på musicweb-international.com

Komponister fra Rumænien
Pianister fra Rumænien
Lærere fra Rumænien
Personer fra Bukarest
Pregolja

Pregolja (, ; ; ; ) er en flod i den russiske eksklave Kaliningrad oblast. Pregolja udmunder via Wisłabugten i Østersøen ved byen Kaliningrad.

En mængde søer i Kaliningrad oblast afvandes gennem Pregolja og dens biflode. Floden får navnet Pregolja 8 km ovenfor Tjernjakhovsk hvor floderne Instrutj og Angrapa løber sammen. Pregoljas længde er 123 km, medregnet Angrapa er længden 292 km. Pregoljas afvandingsareal er på 15.500 km² og middelvandføringen er 90 m³/s.

Pregolja er sejlbar med mindre både i hele sit løb. Ved Gvardejsk udgår en sejlbar 41 km lang udgravet sidearm, Dejma, forbi Polessk til den Kuriske lagune 8 km nedenfor Kaliningrad.

Det klassiske matematiske problem Königsbergs syv broer er baseret på de syv broer over floden i det gamle Königsberg.

Referencer

Eksterne henvisninger 

Floder i Kaliningrad oblast
Østpreussen
Østersøens afvandingsområde
Lothar Bolz

Lothar Bolz (født 3. september 1903, død 28. december 1986) var en østtysk politiker. Fra 1953 til 1965 var han Østtysklands udenrigsminister.

Opvækst, uddannelse og tid i Moskva 
Lothar Bolz blev født i Gleiwitz i Øvre Schlesien i det nuværende Polen den 3 september 1903 som søn af en urmager.

Han læste retsvidenskab ved universiteterne i Breslau og Kiel. Efter studierne arbejdede han som jurist i Breslau. Han meldte sig ind i kommunistpartiet i 1930. Efter nazisternes magtovertagelse i 1933 måtte han indstille sit arbejde som jurist. Han tog herefter til Moskva.

Bolz flyttede til Moskva, hvor han arbejdede som underviser på Marx-Engels Institutet. Fra 1941 til 1945 var han leder af den såkaldte  Antifascistiske Skole, hvor tyske krigsfanger blev forsøgt påvirket til at blive anti-fascister. Under opholdet i Sovjetunionen fik han sovjetisk statsborgerskab, men beholdt sit tyske statsborgerskab.

Politisk karriere i DDR 
Efter krigen vendte han i 1947 tilbage til Tyskland, hvor han blev medlem af det østtyske Sozialistische Einheitspartei Deutschlands (SED), men i 1948 grundlagde han det kommunistisk støttede  National-Demokratische Partei Deutschlands (NDPD), som han var formand for i årene fra 1948 til 1972. Partiets formål var at appellere til vælgere, der havde været positivt stemt overfor Nazi-partiet og/eller et  nationalt tysk sindelag og andre vælgergrupper, der af SED blev anset at have et "politisk uafklaret sindelag". Partiet var et blokparti og forblev til det sidste loyalt overfor SED. 1949 blev Bolz medlem af Folkekammeret og i 1949-53 var han minister for genopbygning. Fra 1950 til 1967 var han en af vice-premierministrene i DDR. 

I 1953 efterfulgte han Anton Ackermann som udenrigsminister i DDR. Han forblev i embedet indtil 1965. 

Fra 1950 og frem til sin død var han medlem af præsidiet for den Nationale Front. Han var formand for den Tysk-Sovjetiske Venskabsforening fra 1968 til 1978.

Bolz døde den 28. december 1986 i Østberlin i en alder af 83 år.

Noter

Eksterne links 

Politikere fra DDR
Personer fra Berlin
Kommunister fra Tyskland
Tyskere i 1900-tallet
Udenrigsministre fra Tyskland
Claës Wersäll

Claës Richard Wersäll (født 17. november 1848 i Skara, død 19. december 1919 i Enköping) var en svensk politiker og embedsmand, der blandt andet var finansminister 1895–1897.

Han havde ti børn, heriblandt tre olympiske deltagere: Ture, Gustaf og Claës-Axel Wersäll.

Politikere fra Sverige
Luis Muñoz Marín International Airport

Luis Muñoz Marín International Airport (IATA: SJU, ICAO: TJSJ) er en lufthavn som blev åbnet i 1955 under navnet Isla Verde International Airport (Spansk:Aeropuerto Internacional de Isla Verde) Lufthavnen blev derefter omdøbt i 1985, da den fik det nuværende navn. Lufthavnen dækker hovedstaden San Juan i Puerto Rico, hvor det er den eneste internationale lufthavn.

Lufthavnen er opkaldt efter den puortoricanske digter, forfatter og politiker Luis Muñoz Marín.

Flyselskaber og destinationer

Eksterne henvisninger 

 Lufthavnens hjemmeside
 Lufthavnsinformation

Lufthavne i Puerto Rico
San Juan (Puerto Rico)